o
KÄÄNNEKOHTA Vuoden 2000 parhaat
Tervetuloa uusintojen ja erään vaikuttavimman jaksomme pariin!
Siinä eräs mies muuttuu kunnioitusta herättävällä tavalla.
Vuoden 2000 jaksossa "Nimeltä kutsuttu" JP Scharnik kertoo -
mukaansatempaavan tarinansa.
Hän oli vihan kalvama, mutta täyttyi rakkaudesta.
Ensin kuitenkin kilpailukysymyksemme!
Mistä tulevat JP Scharnikin nimen kirjaimet J ja P?
Miettikää vastausta sillä välin, kun palaamme uusinnan pariin!
Käännekohta esittää
NIMELTÄ KUTSUTTU JP Scharnikin tarina
Tervetuloa "Nimeltä kutsuttu" -erikoisjakson pariin!
Olen Victor Oladokun.
Tapaatte miehen, joka jo hyvin nuoresta koki elämän kovuuden.
Hän tunsi kiihkeää vihaa muita rotuja kohtaan.
Viha johti hänet tuhon polulle.
Tämä tarina on totta.
Monet katsojat pystyvät tavalla tai toisella samaistumaan siihen.
Tutustutaan nyt sen nuoren miehen elämään, jota kutsuttiin nimeltä!
Ohjaaja Victor Oladokun
Leikkaaja Mark Blum
Kuvaus Bill Hobson, Mike Haack
Tuottaja Ben Edwards, Sandra Smith
Angolan ja Namibian välinen raja vuonna 1987
Sodimme Kuuban tukemaa SWAPO:a vastaan.
Heitä tuki myös Angolan MPLA-hallitus.
Sotaa käytiin siis epävirallisesti Angolan joukkoja vastaan.
Olin lääkintämiehenä taistelualueen sektorilla 1-0.
Kuuluuko?
Kyllä kuuluu! Älkää vain paljastako sijaintiamme!
Mikä on sijaintinne? Mikä on haavoittuneiden tila?
Olemme sektorin 2-5-0 luoteissektorissa.
Edetkää varoen, tarvitsemme lisää miehiä, loukkaantuneita on paljon.
Yksi on loukkaantunut vakavasti.
Pääset pois ensimmäisenä.
Scharnikin elämän aiemmat vaiheet olivat tehneet hänestä rasistin.
Mustan sotilaan kuolema ei koskettanut minua.
Sitten kuoli ystäväni, joka oli valkoihoinen.
Se lisäsi sydämessäni olevaa rasismia. Vihasin mustia.
Tänne, tulkaa!
Kuusi kuukautta aiemmin
Hei sisko, mitä sinulla on hiuksissasi?
Se on minun asiani.
Minua vastaan nostettiin siviilikanne.
Lopulta sain tuomion naisen sytyttämisestä tuleen.
Hän kirkui, ihmisiä juoksi hänen luokseen yrittäen auttaa häntä.
Muistan, miten silloin vain nauroin koko asialle.
Sydämeni oli niin kiero ja sairas.
Siitä rikoksesta Scharnik ei selvinnyt ilman rangaistusta.
Hänet tuomittiin vankilaan.
Toiveet ja unelmat, joita nuori oli elätellyt, alkoivat äkisti haihtua.
Vartuin levottoman seudun levottomalla alueella.
Kapinointia pidettiin miltei kunnia-asiana, sitä arvostettiin.
Rikostuomion saaneita taas pidettiin roskaväkenä.
Se synnytti minussa vihan kaikkea auktoriteettia kohtaan.
Pohjimmiltani syytin mustia vankilatuomiostani.
Se taas synnytti vielä suurempaa vihaa.
Vankilassa JP:n sydämeen kasvoi vähitellen kytevä tuli.
Nyt on aika lähteä!
Yllättäen muutama kuukausi tuomion jälkeen JP sai kutsun armeijaan.
Olin iloinen päästessäni pois vankilasta.
Pääsin paikkaan, jossa voi elää vielä rasistisemmin.
Vauhtia, vauhtia!
Välähdyksinä mieleen palaavat kuvat rajalla kuolleista tai -
haavoittuneista tovereista piinasivat alati JP:tä ja -
pitivät yllä JP:n rotuvihaa.
Annan morfiinia, niin kipu häviää heti.
Liikettä! Liikettä!
Tunsit ilmeisesti silloin paljon katkeruutta -
varsinkin mustia ja värillisiä kohtaan.
Tiedätkö milloin ja miten katkeruus ja viha syntyi?
Kyllä, muistan sen selvästi.
Perhe-elämä oli rikkonaista. Oli paljon alkoholin väärinkäyttöä.
Äiti oli minulle vieras. Hän sai useita hermoromahduksia ja -
oli alkoholisti.
On siinäkin vaimo! Olet taas juovuksissa!
Miten niin! - Olet ottanut pillereitäkin!
En, jätä minut rauhaan!
Lakkaa ärsyttämästä minua!
En minä ärsytä! Naapurit...
Naapurit ovat sinulle tärkeämpiä kuin perheesi!
Missä oikein käyt! Täällä et ole koskaan!
En ole ikinä tervetullut kotiini!
Olen odottanut, mutta miestä ei näy!
Älä koske minuun! - Ulos, ulos talostani!
Mitä sinä tuijotat!
Tuollaisen isän poika, sinusta ei ole mihinkään!
En edes halunnut sinua!
Äiti! Äiti!
Äitini vain kirosi minua ja haukkui minua karkeasti.
Hän sanoi, että olen aivan isän kaltainen.
Se etäännytti meitä entisestään.
Äiti!
JP ei tiennyt, että äidillä oli omiakin vaikeuksia.
Ne olivat seurausta onnettomasta lapsuudesta ja alkoholinkäytöstä.
Hän harjoitti okkultismia, uskoi taro-kortteihin ja astrologiaan.
Ei rakkautta minulle!
Äiti vain etsi vastausta kysymyksiinsä.
Hänet jätettiin orpokotiin vain kolmevuotiaana.
Äidin äiti lähti silloin joidenkin miesten matkaan.
Alkoholi aiheutti paljon hallaa perheelle.
Äiti ei vain pystynyt elämään isäni kanssa.
JP:n kannalta oli surullista, että jo pian vanhemmat erosivat.
Heidän vaikeutensa vaikuttivat avioliittoon.
Pian sen jälkeen nuori JP kokisi todella yllättävän muutoksen.
Isä rakastui mielettömästi värilliseen naiseen.
Minun ja isän välit olivat olleet nuorena hyvin läheiset.
Koko elämä romahti, kun isä toi värillisen naisen kotiin.
Mustien kanssa ei oltu tekemisissä.
Silloin se oli täysin yhteisön sääntöjen vastaista.
Siitä lähtien isä torjui minut naisen takia.
Tunsin itseni hyvin haavoittuvaksi.
Se lisäsi kipua ja katkeruutta sydämessäni.
Miten isäsi suhde värilliseen naiseen vaikutti elämääsi?
En voinut tuoda ystäviä kotiin.
He olisivat pilkanneet minua, jos olisivat tietäneet tyttöystävästä.
Minun puolestani isä sai kyllä rakastua.
Mutta hän valitsi värillisen naisen ja huumaantui hänestä täysin.
Katsokaa, kuka tuolta tulee!
Hei JP! Isälläsi on näköjään neekeri!
Mitä ihmettä tarkoitat?
Tiedät kyllä varsin hyvin!
Häpesin isääni.
Peittelin sitä yllyttämällä muita huutelemaan mustia -
halventavalla nimityksellä.
Yllytin valtavasti muita käyttämään sitä.
Se oli kuin suojakeino sanoutua irti isästä ja tyttöystävästä.
Olin jatkuvasti poliisiasemalla päällekarkaussyytteiden takia.
Käännekohta
Hei! Näette nyt katsotuimpia jaksojamme.
HOLLY FLOOD VANHEMPI TUOTTAJA
Teemme parhaillaan työtä aivan uuden Käännekohdan parissa.
Uutta ovat ajatukset, näkökulmat ja innoituksen aiheet.
Nauttikaa uusinnoista, sillä pian on tulossa jotain aivan uutta!
Jos ei nisun jyvä putoa maahan ja kuole, niin se jää yksin;
mutta jos se kuolee, niin se tuottaa paljon hedelmää.
Joka elämäänsä rakastaa, kadottaa sen;
mutta elämäänsä maailmassa vihaava säilyttää sen iankaikkisesti.
Tervetuloa seuraamme jälleen!
Uusinnassa näemme rasistiksi julistautuvan miehen tarinan.
"Nimeltä kutsuttu" on JP Scharnikin tarina vuodelta 2000.
Mistä tulevat JP Scharnikin nimen kirjaimet J ja P?
Se on kilpailukysymyksemme.
Nyt jatkamme uusinnan parissa.
NIMELTÄ KUTSUTTU
Olin silloin aivan eri ihminen, täysin mielipuolinen.
Muistan kertoja, jolloin olin miltei hurmostilassa.
Tunsin silloin kymmenen miehen voimat itsessäni.
Hurmoksen haihtuessa näin jonkun rusikoituna asfaltilla.
Verta oli kaikkialla. En tiennyt, mitä oli tapahtunut.
Uskon silloin olleeni paholaisen vallassa.
En tuntunut tietävän, miten päästä väkivallasta.
Saatoin mennä elokuviin.
Jos joku vilkaisikin minua, aloin potkia häntä naamaan.
Aloin tapella julkisella paikalla.
Tulenhehkuiset purkaukset eivät kohdistuneet vain tuntemattomiin.
Erästä asiaa suren kovasti. Tulin silloin kotiin armeijasta.
Silloin isä erään lyhyen kiistan aikana tönäisi minua.
Iskin hänet kumoon.
Sydämeeni koski valtavasti, että olin tehnyt jotain sellaista.
Jossain vaiheessa elämääsi tulit kuitenkin käännekohtaan.
Miten se tapahtui?
Se tapahtui armeijasta lähdettyäni.
Ainoa työ, mitä sain, oli olla yökerhossa ovimiehenä.
Työskentelin turvamiehenä.
Hyvää iltaa!
Hei pysähdypä siihen!
Ettekö päästäisi minua sisään?
Päästä minut sisään! - Nyt riittää!
Kiersimme yökerhoja tarjoamassa suojelua.
Jos vastaus oli kielteinen, aloitimme tappelun yökerhossa.
Parin viikon päästä joku väestämme lähti yökerhoon uudelleen.
"Teillä on ollut vaikeuksia. Tarvitsetteko suojelua?" hän kysyi.
Niin kauppoja syntyi.
Mutta eräänä iltana elämä muuttuisi.
Se oli hämmentävää aikaa.
Sanoin Jumalalle: "Sinun on autettava minua! -
Ensi kertaa haluan tehdä itsemurhan. En kestä elämääni!"
Pian sen jälkeen kuulin ensi kertaa evankeliumista.
Kauneinta elämässäni oli kuulla, että -
Herra luottaa minuun ja rakastaa minua.
Asia on niin yksinkertainen, että sitä ei ehkä ymmärrä!
Miten voit sanoa Jumalan rakastavan minua!
Tiedätkö, mitä olen tehnyt?
Sillä ei ole lainkaan väliä!
Asia on niin, että toimit vain seuraavalla tavalla.
Sanot: Jumala, -
haluaisin todella oppia tuntemaan Sinut! -
Elämässäni on paljon väärää. -
Mutta otan vastaan sen, mitä teit puolestani silloin, kun -
Jeesus kuoli ristillä.
Menin kysymään lisää Jeesuksesta melkein joka päivä työnkin jälkeen.
Hän kertoi yhä uudelleen, että Jeesus rakastaa minua.
Muistan, miten makasin valveilla sängyssäni.
Vaivuin horrokseen ja näin unta.
Unessa yritin päästä muurin yli.
En onnistunut, synnin ja tekemieni asioiden paino esti sen.
Koko sisimpäni huusi Herraa elämäni siinä vaiheessa.
En pystynyt näkemään muurin toiselle puolelle.
Sydämessäni kuitenkin tiesin, että sinne on päästävä.
Synti veti minua alaspäin, kun olin pääsemässä muurin päälle.
Kun yritin vetää itseni muurin yli, voimia ei ollut. Heräsin väsyneenä.
JP oli varma siitä, että vain raukat kävivät kirkossa.
Ystävä kutsui häntä monta kertaa kirkkoon.
JP päätti, että yhdestä kerrasta ei voi olla haittaa.
... MUTTA MINUT LÖYDETTIIN
OLIN SOKEA, MUTTA NYT NÄEN
Ihmiset taputtivat käsiään ja vain lauloivat ylistystä Herralle.
MITEN KAUNIS ONKAAN SEN SOINTI
SE PELASTI KALTAISENI
Ymmärsin, että he ylistävät elävää Jumalaa. Itse en sitä osannut.
OLIN KERRAN EKSYNYT
NYT MINUT ON LÖYDETTY
Tyhjyys täytti silloin olemukseni. Tiesin olevani kadotettu.
MUTTA NYT NÄEN
Tänään kuulemme hämmästyttävän todistuksen Jumalan armosta!
Toivotetaan tervetulleeksi puhujavieraamme!
Okkultismin harrastaminen ottaa ihmisestä todella lujan otteen.
Se valtaa olemuksen, mielen, sielun ja hengen kokonaan.
Saatana haluaa meidän rukoilevan ja palvelevan itseään.
Kuulimme, miten puhuja oli nuoresta ollut meedio ja mukana noituudessa.
Sitten koitti aika, jolloin Herra näytti, että se oli väärin.
Hän näytti, että haluaa meidän elävän valossa, ei pimeydessä.
Moni seikka puheessa piti paikkansa minun elämässäni.
Muuttuminen on täysin mahdollista, kunhan vain pääsemme siihen asti.
Minä etsin aikani. Samoin etsii eräs nuori mies joukostanne.
Hän on varmaan nähnyt samaa toistuvaa unta.
Sitä on jatkunut jo vähintään kolmen kuukauden ajan.
Sama uni muurista on toistunut yhä uudelleen.
Miten hän tiesi unestani! Ystäväni oli varmaan kertonut sen hänelle!
Nyt on sinun aikasi tehdä päätös.
Nyt on sinun aikasi pyytää Herraa elämääsi.
JP oli kuullut Jumalasta lapsena.
Tuona iltana hänen kuulemansa yksinkertainen viesti meni perille.
Muistan hänen rukoilleen yksinkertaisen rukouksen.
Tarkkaa sanamuotoa en muista.
Minulle tapahtui jotain niin ihmeellistä!
Kenenkään ei tarvinnut kertoa, että Jeesus on rakkaus.
Tunsin hänen voimansa valtaavan itseni kuin sula kulta.
Herran maailma valui päälaelta aina jalkojen pohjiin.
Koko ruumiini oli kuin tulessa.
Tunsin raskaan painon lähtevän harteiltani.
Puhuja sanoi, että Jumalan voima vapauttaa miehen.
Tämä itse tietää, kenestä on kyse. Sen todella tiesin!
Mies tietää Jumalan puhuvan. Avaa vain sydämesi!
Sanoin sydämessäni vain: Herra, tiedät, missä olen ollut. -
Tiedät kaiken muille aiheuttamani kivun. -
Nyt pyydän antamaan sen minulle anteeksi.
Tunsin hänen anteeksiantonsa. Se oli käsinkosketeltavaa.
Oletko pahoillasi ajatellessasi joskus tekemiäsi tekoja?
Olenko pahoillani?
Olen todella pahoillani. En silti tunne enää syyllisyyttä.
Aloin silloin uskoa Jeesuksen vereen.
Se poisti kaiken syyllisyyden, jota koskaan olin tuntenut.
JP on aina valmis kertomaan, ettei ole enää sama ihminen kuin ennen.
Poissa on elämää ennen hallinnut viha, kiukku ja väkivalta.
Jumala voi muuttaa kovimmankin sydämen.
Hän muuttaa pahimmankin rasistin, jolla on vain vihaa sydämessä.
Monet ovat sanoneet minulle, ettei ihminen koskaan muutu.
Ne ihmiset, jotka ovat antaneet kaikkensa Herralle, muuttuvat.
JP on rakastava ja myötätuntoinen.
Joko saitte juotavaa?
Hän halaa kerjäläistä -
likaista ihmistä, jonka lähelle ei yleensä haluta mennä.
Hän vie heidät syömään, ostaa heille ruokaa.
Miksi tuot tällaisia ihmisiä kauppoihimme, häneltä kysytään.
Hän rakastaa ja halaa huono-osaisia.
Hän viettää aikaa heidän kanssaan. Hänen sydämensä lyö heille.
On tärkeää rakastaa itseään koko sydämestään.
Niin Jumala ihmistä rakastaa!
Vasta sen jälkeen voi rakastaa lähimmäistään - toista ihmistä.
Nykyäänkin JP käy toistuvasti vankilassa.
Ei vankina, vaan todistamassa Jumalan rakkaudesta -
ja Hänen pelastavasta armostaan.
Herran rakkaus aiheutti sen, että näen muut, kuten Hän heidät näkee.
He ovat kallisarvoisia.
Näen nyt muut rodut ja mustat, kuten Herra heidät näkee.
Hän ei katso ihmisen ihon väriä, vaan sydämen väriä.
Jumalalle mikään ei ole liian vaikeaa.
Raamatun mukaan Kristuksessa ihminen on uusi luomus.
Vanha katoaa ja uusi tulee sijaan.
Minulla oli ilo tavata JP Scharnik. Hän on täynnä Jumalan rakkautta.
Mikään ei paljastanut, että hän on ollut täynnä vihaa ja katkeruutta.
Se on osoitus palvelemamme elävän Jumalan voimasta.
Kiukku, viha ja katkeruus tappavat.
Elämässä on monia asioita, jotka aiheuttavat -
kiukkua, katkeruutta ja anteeksiantamattomuutta.
On kuitenkin olemassa Jumala, joka rakastaa sinua.
Jumala saa kaiken koitumaan niiden parhaaksi, jotka häntä rakastavat -
ja jotka hän on suunnitelmansa mukaisesti kutsunut omikseen.
Hän kääntää kaiken elämässäsi tapahtuneen parhaaksesi.
Sinun on vain annettava elämäsi Herralle.
Elämme kurjassa langenneessa maailmassa.
Tässä maailmassa on paljon muita satuttavia ihmisiä.
He satuttavat muita.
Heidän aiheuttamaansa tuskaan ei kuitenkaan tarvitse jäädä.
Siinä ei tarvitse elää. Jeesus on tie pois tuskasta.
Janet lukee rukouksen kanssasi, jos haluat ottaa Jeesuksen elämääsi.
Avaa sydämesi, paina pääsi alas ja sano:
Herra Jeesus, annan elämäni ja sydämeni sinulle. -
Uskon, että kuolit ristillä syntieni tähden. -
Pyydän sinua tulemaan sydämeeni. -
Täytä sydämeni ja elämäni rakkaudellasi, -
puhdista minut kaikista synneistä. -
Kiitän sinua pelastuksesta!
Jeesuksen nimeen! Aamen!
Kiitos!
Jos rukoilit kanssamme, olet uudestisyntynyt!
Pian kuulette vastauksen kilpailukysymykseemme!
Käännekohta
Hei! Olen tuottaja Simisola Komolafe.
Nigerialaisena sydäntäni lähellä on nähdä Afrikan nousevan.
Siihen tarvitaan Teitä!
Uudella tuotantokaudella näytämme Afrikan aivan uudessa valossa!
Teidän äänestänne, maailmastanne ja asiantuntemuksestanne syntyy -
uusi Käännekohta!
Katselkaa kuinka kukat kasvavat. Eivät ne työtä tee eivätkä kehrää.
Kuitenkin sanon teille: ei Salomo loistossaan ollut yhtä vaatetettu.
Eikö viittä varpusta myydä kahteen ropoon?
Eikä Jumala ole yhtäkään niistä unhottanut.
Älkää peljätkö.
Te olette suurempiarvoiset kuin monta varpusta.
Tervetuloa seuraamme!
Ennen ohjelman loppua kuulette vastauksen kilpailukysymykseemme.
JP Scharnikin nimen kirjaimet J ja P tulevat nimestä Jacques-Pierre.
Väärin vastanneilla ei ole syytä huoleen.
Lisää kysymyksiä on tulossa!
Muistakaa, että Jeesus on vastaus kysymyksiinne tänään!
Hän on vain rukouksen päässä!
Muistakaa myös, että Käännekohta on Facebookissa.
Osoite on Turning Point Zone. Kertokaa kuulumisianne!
Näkemiin seuraavaan uusintaan ja Jumalan siunausta! -Näkemiin!
Suomennos: Sirpa Siitonen